ליגת ה-WNBA

ליגת ה-WNBA‏ (באנגלית: Women's National Basketball Association – התאחדות כדורסל הנשים הלאומית) היא איגוד ספורט המנהל את ליגת הכדורסל הלאומית לנשים בארצות הברית. הארגון מורכב מ-12 קבוצות מרחבי המדינה. הליגה הוקמה ב-1996 כמקבילה הנשית לליגת ה-NBA. משחקי הליגה החלו ב-1997. העונה הרגילה נמשכת בין יוני לספטמבר, ומשחקי הפלייאוף מתחילים באמצע ספטמבר ונמשכים עד אוקטובר. בליגה שיחקה שחקנית ישראלית אחת, שי דורון, שנבחרה על ידי ניו יורק ליברטי במקום ה-16 בדראפט 2007. לאורך שנותיה שיחקו בליגה 18 קבוצות. שש קבוצות התפרקו במשך השנים: יוסטון קומטס, סקרמנטו מונארכס, שארלוט סטינג, קליבלנד רוקרס, מיאמי סול ופורטלנד פייר. 12 הקבוצות המשחקות בליגה נכון ל-2019 מתחלקות לבית מזרחי ולבית מערבי כמפורט להלן: פלייאוף ה-WNBA הוא טורניר הדחה בין שמונה קבוצות בליגת WNBA, כאשר ארבע קבוצות מהבית המערבי משחקות זו נגד זו וארבע קבוצות מהבית המזרחי משחקות זו נגד זו במתוכנת של שני משחקי הדחה, וזאת בניגוד לליגת ה-NBA שבה משתתפות 16 קבוצות, שמונה קבוצות מכל בית. בסופו של דבר יעלו שתי הקבוצות האחרונות, אחת מכל בית, וישחקו בגמר ה-WNBA על האליפות. עד לפלייאוף בשנת 2021 ה-WNBA קיימה שני סיבובים של משחקי הדחה בודדים כדי להתחיל את הפלייאוף. שני המנצחים במשחקים הללו עלו לסיבוב הדחה בודד שבו המתינו הקבוצות המדורגות במקומות השלישי והרביעי בפלייאוף. הפורמט "לנצח או ללכת הביתה" בסיבובים המוקדמים הגביל מאוד את מאמני הקבוצות כיוון שיכולת ההתאמה ותכנון המשחק שלהם נפגעו משום שישנו רק משחק הדחה בודד. הנהלת ה-WNBA אישרה פורמט פלייאוף חדש לעונת 2022 עקב הבעיות הללו. 8 הקבוצות הטובות בליגה, ללא קשר לבית, יעפילו לפלייאוף. בסבב הראשון, המקום הראשון יתמודד מול המקום השמיני, המקום השני יתמודד מול המקום השביעי, המקום השלישי יתמודד מול המקום השישי והמקום הרביעי יעמוד מול המקום החמישי. גמר ה-WNBA בשנת 2022, שנערך באולם Mandalay Bay Events Center שבלאס וגאס, הוא אולם הבית של הקבוצה לאס וגאס אייסז, וב-Mohegan Sun Arena ביתה של הקבוצה קונטיקט סאן. בסדרה של הטוב מחמישה משחקים ניצחו האייסז את סאן בתוצאה של 1–3 והפכו לקבוצה שזכתה בהכי הרבה תארים בשנת זכייה אחת, עם חמישה תארים בעונה הרגילה. שתי שחקניות ראויות לציון הן צ'לסי גריי, שהעמידה לאורך סדרת הגמר ממוצע של 18.3 נקודות ו-6 אסיסטים, נבחרה ל־MVP ושחקנית נוספת מהקבוצה היריבה, אליסה תומאס, שרשמה טריפל דאבל בשני משחקים ברציפות עם 11 נקודות, 11 אסיסטים ו-10 ריבאונדים. המאמנת של הקבוצה הייתה בקי האמון, האישה הראשונה לאמן קבוצה בליגת ה־NBA, והיא היחידה שהצליחה לנצח כמאמנת בשנה הראשונה שלה בליגה. מדיה וקבצים בנושא ליגת ה-WNBA בוויקישיתוף אתר האינטרנט הרשמי של ליגת ה-WNBA (באנגלית) ליגת ה-WNBA, ברשת החברתית פייסבוק ליגת ה-WNBA, ברשת החברתית אקס (טוויטר) ליגת ה-WNBA, ברשת החברתית אינסטגרם ליגת ה-WNBA, סרטונים בערוץ היוטיוב ליגת ה-WNBA, באתר אנציקלופדיה בריטניקה (באנגלית) האתר הרשמי של הליגה ההיסטוריה של הליגה אלעד זאבי, נשים משחקות כדורסל. לא תסתכלו?, באתר TheMarker‏, 6 ביולי 2017 אוריאל דסקל, מה אנחנו יכולים ללמוד משיעור ההתחסנות המופלא של ה-WNBA, באתר כלכליסט, 26 בספטמבר 2021 Jasmyn Wimbish, WNBA 2022 playoff format explainer: Breaking down the new changes to the league's postseason schedule, CBSSports.com, ‏2022-08-15 (באנגלית) Shintaro Kano, WNBA Finals 2022: Las Vegas Aces win 1st title in franchise history; Chelsea Gray named Finals MVP, olympics.com, ‏19 בספטמבר 2022 Ian Levy, Las Vegas Aces might have more hardware than any team in WNBA history, c .FanSid.com, ‏20 בספטמבר 2022 Chelsea Gray Stats, Height, Weight, Position, Draft Status and More | WNBA, www.wnba.com Jenna Ciccotelli, Becky Hammon Becomes 1st Woman to Be Acting Head Coach in NBA History, Bleacher Report (באנגלית)